Iisalmen yksikkö 			19.3.2010

Oikeusministeriö
Lainvalmisteluosasto
PL 25
00023 VALTIONEUVOSTO

Viite		Lausuntopyyntö 19.2.2010 OM 12/41/2009

LAUSUNTO	Pohjois-Savon maistraatin Iisalmen yksikölle osoitetun lausuntopyynnön johdosta kommentoimme ehdotusta seuraavasti: 

Uudistus on kaiken kaikkiaan erittäin hyvä ja tarpeellinen. Se kohdistuu asioihin, joissa on jo pitkään kaivattu lainsäädännöllisiä toimenpiteitä. 

Erityisen hyvää ehdotuksessa on holhousviranomaisen tilintarkastusvelvollisuutta koskevien säännösten täsmentäminen. Koska jokainen tilintarkastaja tekee tarkastustyötä omalla vastuullaan, käytäntö voi olla yhtenäisten ohjeiden puuttuessa hyvinkin vaihtelevaa. Uudistus johtaa toivottavasti siihen, että käytäntöjä eri maistraateissa saadaan yhdenmukaisemmiksi. Myös tilintarkastukseen käytetty aika lyhenee, kun tilintarkastusvelvollisuutta voidaan rajata.
 
Toinen hyvä uudistus on määräaikaisselvityksiin ehdotetut muutokset. Suurin osa selvityksistä on koettu tarpeettomiksi, koska asiat ovat tulleet muutenkin maistraatin tietoon. Uudistuksen myötä tarpeettomat selvitykset vähenevät ja resursseja voidaan keskittää sinne, missä se on tarpeen.

Mahdollisuus vapauttaa tilivelvollisuudesta ja pidentää tilikautta yhä useammin sekä mahdollisuus poistaa alaikäisen edunvalvonta rekisteristä ovat myös tarpeellisia uudistuksia. Ne omalta osaltaan auttavat siinä, että myös holhoustoimessa vähenevät resurssit voidaan käyttää tehokkaammin ja kohdistaa oikeammin sinne, missä valvonnan tarve on suurin. 

Mukana kommentoimassa ehdotusta ovat olleet myös Pohjois-Savon maistraatin Iisalmen yksikön ylitarkastajat Kaisa Sahlström-Kärkkäinen ja Päivi Koponen. 

POHJOIS-SAVON MAISTRAATTI
Iisalmen yksikkö

		Heli Keinonen
		henkikirjoittaja